28/12/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Publicación de resolución

Examinado o expediente instruído a pedimento da empresa “FERROATLÁNTICA, S. L.”, con enderezo a efectos de notificación en Ctra. Al Mirador, s/n.15151 Ezaro (A Coruña), resultan os seguintes Primeiro.- Con data 30 de xullo de 2010, a citada empresa solicita a autorización administrativa e a aprobación do proxecto de execución da citada instalación, presentando a preceptiva documentación á que fai referencia o Real Decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Segundo.- As características técnicas básicas da instalación son as seguintes: Módulo de liña intemperie de 220 kV de xeración e módulo de liña intemperie de 220 kV de consumo, compostos cada un deles por: - 1 Ud seccionador III rotativo de chegada de liña, para exterior, 245 kV, 2.000 A, 40 kVA/1 seg. tipo xiratorio equipado con coitelas de posta a terra. Tipo SG3C-245/2000. - 3 Ud pararraios (ZnO) de porcelana montaxe exterior tipo EXLIM Q192-H245. - 1 Ud interruptor automático tripolar con cámara de corte en SF6, 245 kV, 3.150 A, 40 kA tipo LBT 245/E1. - 3 Ud transformador de tensión tipo indutivo (ARTECHE) UTF-245, relación 220000: C3/110: C3/110: C3/110:3 V. - 3 Ud transformador de intensidade de medida para servizo exterior (ARTECHE) CA-245, relación 1000-500/5-5 A. - 3 Ud transformador de intensidade de protección para servizo exterior (ARTECHE) CA-245, relación 1000-2000/5-5-5-5 A. - 1 Ud seccionador rotativo de barras, para exterior, 245 kV, 2.000 A, 40 kA/1 seg. tipo xiratorio. Tipo SG3C-245/2000. Unidade de seccionador III rotativo de barras, para exterior, 245 kV, 2.000 A, 40 kA/1 seg. tipo xiratorio de axuste de barras de 220 kV. Tipo SG3C-245/2000. Edificio de control onde se instalarán os equipamentos de medidas, paneis de relés de protección, baterías, servizos auxiliares e comunicacións. Concello: Dumbría (A Coruña). Terceiro.- Por Acordo do 12 de agosto de 2010 do Departamento Territorial da Consellería de Economía e Industria da Coruña, someteuse a información pública a solicitude de autorización administrativa das instalacións eléctricas do devandito proxecto de execución, publicándose no D. O. G. do 24/08/10 e no B. O. P. da Coruña do 27/08/10. Cuarto.- Durante o período en que se someteu a trámite de información pública non se presentaron alegacións. Quinto.- A solicitude obxecto deste expediente está informada favorablemente polo Departamento Territorial da Consellería de Economía e Industria da Coruña. Primeiro.- A Dirección Xeral de Industria, Enerxía e Minas é competente para resolver este expediente con fundamento no Estatuto de Autonomía de Galicia; Decreto 79/2009, do 19 de abril e Decreto 83/2009, do 21 de abril, polos que se fixa a estrutura orgánica da Xunta de Galicia e dos departamentos desta (DOG nº 75 e 77, de 20/04/09 e 22/04/09, respectivamente), Decreto 324/2009, do 11 de xuño (DOG nº 117 do 17/06/09) polo que se establece a estrutura orgánica da Consellería de Economía e Industria, Decreto 36/2001, do 25 de xaneiro polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e a Lei 54/1997, do 27 de novembro, do Sector Eléctrico, modificada pola Lei 17/2007, do 4 de xullo e a Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Segundo.- O proxecto cumpre o disposto no Regulamento sobre centrais eléctricas, subestacións e centros de transformación, aprobado polo Real Decreto 3275/1982, de 12 de novembro. Terceiro.- No expediente instruído ao efecto cumpríronse os trámites regulamentarios. Esta dirección xeral, de acordo co que antecede e no exercicio das competencias que ten atribuídas.1. Autorizar administrativamente a “AMPLIACIÓN MÓDULOS LIÑA 220 KV NA SUBESTACIÓN DE DUMBRÍA”, no termo municipal de Dumbría (A Coruña). 2. Aprobar o proxecto de execución da instalación eléctrica que se cita. Todo isto de acordo coas condicións seguintes: PRIMEIRA.- As instalacións que se autorizan terán que realizarse de acordo coas especificacións e planos que figuran no proxecto presentado pola empresa, asinado polo enxeñeiro industrial D. Jose R Gares Ulinic, e visado polo Colexio Oficial de Enxeñeiros Técnicos Industriais de A Coruña, con núm. de visado 104193, con data 29 de xullo de 2010, cun orzamento de 1.020.821,90 euros. SEGUNDA.- O peticionario asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. TERCEIRA.- En todo momento deberase cumprir canto establece o Regulamento sobre centrais eléctricas, subestacións e centros de transformación, e as súas instrucións técnicas complementarias de acordo co Real Decreto 3275/1982, de 12 de novembro, e ordes posteriores, así como demais normativas e directrices vixentes que sexan de aplicación. CUARTA.- Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Industria, Enerxía e Minas. Así mesmo, o Departamento Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicar a esta dirección xeral todas as resolucións que diten en aplicación da citada facultade. QUINTA.- O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Unha vez construídas as instalacións autorizadas, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos compromisos contraídos pola empresa promotora. SEXTA.- A administración reserva para sí o dereito de deixar sen efecto esta autorización por calquera das causas establecidas no artigo 34 do Decreto 1775/1967, de 22 de xullo, por incumprimento das condicións impostas ou por calquera outra causa excepcional que o xustifique. SÉTIMA.- Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 7 de decembro de 2010 O director xeral de Industria, Enerxía e Minas Ángel Bernardo Tahoces